Stylvolle horlosies | rooi rose Stylvolle horlosies | rooi rose
Horlosies word deesdae nie meer net gebruik om tyd te lees nie. Hierdie item het vining 'n groot verskeidenheid style ontwikkel en met sy multifunksionele waarde is dit maklik een van die gewildste bykomstighede vandag. Deur Bea Lingenfelder. Hoofoto: Pexels
'n Sportiewe styl kan in nog onderafdelings verdeel word, bv. in oefen, modieus, ens. Die styl word uitgeken aan sy groot gesig en syfers sodat jy maklik die tyd kan lees. Daar is dikwels ook ander funksies (datum, stophorlosie) vir veelsydige en praktiese gebruik. Dit is effens meer bonkig as jou standaard vrouehorlosie, maar het steeds 'n elegante voorkoms. Rubber- of silikoonbandjies is baie gewild onder hierdie styl, omdat dit baie beweeglik is.
Klassiek en tydloos
Minder is meer met hierdie styl, maar dit beteken nie dit is vervelig nie. Die klassieke ontwerpe word deesdae met verskeie teksture opgekkiker maar behou steeds sy simplistiese ontwerp. Die kenmerkende silhoeët met die ronde gesig en maklike leesbare syfers gee 'n elegante afronding aan enige voorkoms en sal inpas op enige plek in die tydlyn.
Vroulik en fyn
Hoewel hierdie ontwerp soortgelyk is aan die klassieke styl, is die vroulike styl uitkenbaar deur sy polsbandjie wat effens smaller is – vir 'n fyner voorkoms. Dit word dikwels met die tradisionele vroulike elemente soos diamante op die raampie van die gesig versier en die bandjies bestaan hoofsaaklik uit leer of 'n ketting-ontwerp wat die horlosie meer na 'n armband laat lyk.
Maak 'n horlosie jou fokus-item deur 'n styl te dra wat die koppe sal laat draai. 'n Verskeidenheid vorms, kleure en patrone laat jou toe om 'n pasmaat vir jou persoonlikheid te kry. Jy kan hierdie styl dikwels uitken deur 'n buitegewone gesigvorm. Die ontwerp is nie altyd maklik leesbaar nie, wat bewys dat hierdie styl hoofsaaklik 'n mode-item in plaas van 'n tydlees-item is.